1 Litre of Tears

1 Litre no Namida (1リットルの涙, Ichi Rittoru no Namida, lit. "1 Litre of Tears"; juga dikenali sebagai A Diary with Tears atau A Diary of Tears, Bahasa Melayu: 1 Liter Air Mata)  merupakan drama TV Jepun yang disiarkan di Fuji Television menceritakan kisah benar seorang gadis yang menghidap penyakit serius ketika berusia 15 tahun dan terpaksa berjuang meneruskan hidup dengan penyakitnya selama 10 tahun sebelum meninggal pada usia 25 tahun.

Drama ini merupakan adaptasi dari diari yang ditulis oleh gadis Jepun bernama Aya Kitō yang menghidap penyakit ataksia spinoserebelar. Beliau mula menulis diari apabila dicadangkan oleh doktornya dan terus menulis sehingga beliau tidak mampu lagi memegang pen. Diari yang diberi nama 1 Litre no Namida itu diterbitkan sejurus selepas kematian Aya.

Sinopsis 
 
Drama ini merupakan kisah benar Aya yang berusia 15 tahun menghidap penyakit ataksia spinoserebelar dan meneruskan kehidupannya sehingga berusia 25 tahun. Skrip drama ini diambil dari catatan diari Aya yang ditulis sepanjang perjuangannya melawan penyakit sehinggalah beliau tidak mampu lagi memegang pen.

Drama ini dimulai dengan kehidupan baharu Aya sewaktu melangkah ke semester baru. Dalam kegembiraannya, beliau mula menghadapi kesukaran secara fizikal yang mana hanya disedari oleh ibunya. Suatu hari, beliau jatuh rebah di atas lantai dan ketika itulah penyakitnya mula dikesan.

Hubungan cinta pertamanya bersama Yuji musnah apabila Yuji seakan-akan tidak dapat menerima kenyataan bahawa kekasihnya cacat. Akibat herdikan rakan-rakan sekeliling, Yuji membuat keputusan untuk memutuskan hubungannya dengan Aya. Aya meneruskan kehidupannya dan mula rapat dengan seorang rakan sekelas yang pendiam dan kekok tetapi mengambil berat, Haruto. Haruto terus-menerus memberi semangat kepada Aya untuk terus berjuang dan dalam diam, mereka berdua menyimpan perasaan terhadap satu sama lain. Percintaan mereka dihalang oleh ayah Haruto yang juga seorang doktor di hospital tempat Aya mendapatkan rawatan.

Reaksi 

Para penonton memberikan dua reaksi berbeza. Sesetengah peminat mendapati bahawa drama ini cukup menyentuh perasaan mereka dan secara berseloroh mengatakan mereka telah menangis 1 liter air mata ("1 litre of tears") ketika menonton drama ini .

Sekumpulan penonton lain pula mengkritik drama ini kerana babak romantik dalam drama ini tidak menyelitkan adegan Aya dan Haruto bercium, memeluk antara satu sama lain, memegang tangan atau lain-lain adegan yang dikira boleh membangkitkan rasa romantik di kalangan penonton. Terdapat spekulasi menyatakan penerbit sengaja tidak menyelit adegan-adegan sebegitu untuk menonjolkan kejanggalan Haruto dan Aya yang tidak mempunyai pengalaman dalam percintaan yang romantik.

Episod khas 
Pada 5 April 2007, Fuji Television telah menyiarkan tiga jam siri khas untuk menceritakan kisah setengah tahun selepas pemergian Aya dengan memfokuskan watak Haruto Asō yang telah menjadi seorang doktor di hospital yang sama tempat Aya mendapatkan rawatan dan juga Ako Ikeuchi iaitu adik Aya yang menjadi jururawat pelatih. Haruto bertemu dengan seorang pesakit  berusia 14 tahun. Gadis itu dibuli di sekolah dan sering mencederakan dirinya. Ia membuatkan Haruto terkenangkan kepayahan Aya berperang dengan penyakitnya dan hidup dalam keadaan dirinya yang kurang sempurna. Ini mendorong Haruto untuk menyuntik keyakinan dan semangat kepada pesakitnya itu.

Watak-watak 
 Erika Sawajiri - Aya Ikeuchi
 Hiroko Yakushimaru - Shioka Ikeuchi (Ibu Aya)
 Ryō Nishikido - Haruto Asō (Pernah disukai Aya dalam diam lalu menjadi kekasihnya)
 Takanori Jinnai - Mizuo Ikeuchi (Bapa Aya)
 Riko Narumi - Ako Ikeuchi (Adik perempuan Aya)
 Naohito Fujiki - Hiroshi Mizuno (Doktor yang merawat Aya)
 Saori Koide - Mari Sugiura (Salah seorang kawan rapat Aya)
 Yuma Sanada - Hiroki Ikeuchi (Adik lelaki Aya)
 Ani Miyoshi - Rika Ikeuchi (Adik bongsu Aya)
 Kenichi Matsuyama - Yuji Kawamoto (Bekas kekasih Aya)
 Kana Matsumoto - Saki Matsumura
 Momosuke Mizutani - Kohei Onda
 Ryo Hashidume - Keita Nakahara
 Hiroshi Katsuno - Yoshifumi Asō (Bapa Haruto)
  - Asumi Oikawa (Rakan sebilik Aya semasa di sekolah berkeperluan khas. Mereka menghidap penyakit yang sama)
 Yuuki Sato - Keisuke Asō (Mendiang abang Haruto)
 Maya Hamaoka - Kikue Oikawa
 Kazuko Katō - Madoka Fujimura
 Toshihide Tonesaku - Kiichi Takano (Salah seorang sukarelawan di sekolah berkeperluan khas dan kemudiannya berkahwin dengan salah seorang guru sekolah itu)
 Shigeyuki Satō - Nishino (Guru kelas Aya di Sekolah Tinggi Higashi)

Trivia 
Syarikat penerbitan Indonesia, SinemArt's yang menyiarkan drama, bertajuk Buku Harian Nayla , dituduh menciplak drama 1 Litre no Namida. Siri Indonesia ini menukar nama "Aya" kepada "Nayla" (Chelsea Olivia) dan Moses (Ralph Glenn Alinskie) menggantikan Haruto. Siri ini telah disiarkan di RCTI sebagai siri khas hari Natal. Perbezaan kedua-dua siri ini  menjadi perbincangan hangat di kalangan penonton.. Siri Indonesia ini ditulis oleh Serena Luna (kadangkala menggunakan nama Chevyra Edenia).

Peminat 1 Litre no Namida di Indonesia telah membuat laporan kepada Fuji TV dan media massa Indonesia. Apa yang dikesali ialah RCTI gagal mengkreditkan nama Fuji TV dan 1 Litre no Namida, sebagai pemilik asal sir

iri Indonesia ini dan menyatakan siri ini hanya rekaan semata-mata dan persamaan nama, watak, tempat dan masa adalah tidak disengajakan.

Siaran

Jepun 
 Masa siaran: 11 Oktober 2005—20 Disember, 2005
 Lagu tema: Only Human oleh K
  dan  oleh Remioromen

Hong Kong 
 Masa siaran: 15 Oktober—30 Disember, 2006
 Lagi tema: Stubborn () oleh Jason Chan (TV)
 Xiang Ai Bu Xiang Ai () oleh Ivana Wong (Movie)

Indonesia 
 Masa siaran: 4 Mei, 2007—18 Mei, 2007
 Lagu teman: Only Human dari K
  dan  oleh Remioromen

Taiwan 
 Masa siaran: 2 Julai, 2007—18 Julai, 2007
 Lagu tema: Only Human oleh K
  dan  oleh Remioromen

Malaysia 
 Masa siaran: 4 Ogos, 2007 —20 Oktober, 2007
 Lagu tema: Only Human oleh K
 Konayuki (粉雪, Konayuki?) dan Sangatsu Kokonoka (3月9日, Sangatsu Kokonoka?) oleh Remioromen

Rujukan

Pautan luar 
 1 Litre of Tears Review at HK Neo Reviews
 1 Litre of Tears official page  
 1 Litre of Tears at Wiki.d-addicts
 National Ataxia Foundation

Rancangan televisyen Jepun